**ФОРУМ НА МЛАДИТЕ ПЕДАГОГИЧЕСКИ СПЕЦИАЛИСТИ „ПРЕДИЗВИКАТЕЛСТВА ПРЕД ОБРАЗОВАНИЕТО И МЛАДИТЕ ПЕДАГОЗИ В**

**ХХІ ВЕК“**

**16.10.2020 г. – 18.10.2020 г., гр. Хисар**

**Изисквания за разработка на научна публикация**

 Научните статии, рецензирани от преподаватели на ВТУ „Св. св. Кирил и Методий“, ще бъдат публикувани в сборник от форума.

Научните разработки предварително ще се представят чрез презентации в електронната платформа Teams в рамките на **5 – 7 минути** на участник на следните дати:

13.10.2020 г. – от 14.00 – 17.00 часа

14.10.2020 г. – от 14.00 – 17.00 часа

15.10.2020 г. – от 14.00 – 17.00 часа

Ще бъде дадена възможност за избор на деня за представяне, в зависимост от професионалната ангажираност на участниците. Презентациите следва да бъдат изпратени на имейл rio\_vt@vali.bg в срок до 09.10.2020 г. Паролата за достъп до Teams и реда за представяне ще бъде изпратена своевременно.

С оглед организацията по публикуване на материалите за сборника, следва да ги предоставите във формат Word на имейл **rio\_vt@vali.bg**в срок до **09.10.2020 г.**

1. Публикацията да е в научен стил и да отговаря на изискванията за научно съобщение:

**Заглавие** – Times New Roman 12, главни букви (UPPERCASE), почернен (BOLD). През един ред от заглавието се изписват трите имена на автора/авторите със съответните титли, институцията, която представляват, населеното място с шрифт Times New Roman 12, наклонен (Italic). Над доклада да не се поставя лого на учебното заведение или организацията.

**Резюме на български език** (abstract) в обем до 10 реда, през един празен ред Times New Roman 10, наклонен Itallic, двустранно подравнен, отстъп на новия ред 10 мм.

През един празен ред следват **ключовите думи** (дескриптори – key words) – Times New Roman 10, наклонен Itallic, двустранно подравнен, отстъп на новия ред 10 мм.

Страниците не се номерират.

**Докладите** в цялостния им обем да бъдат във формат А4, до 10 страници, включително литературата, графики и таблици; шрифт Times New Roman 12, размер на наборното поле 21х29.7 см., полета (ляво/дясно/горе/долу) по 25 мм., разред 1 (single), двустранно подравняване (Justified), отстъп на новия ред 10 мм, без разстояние между абзаците. Страниците да не се номерират. Литературата да бъде посочена в края, а не под линия.

**Литература** – Times New Roman 10, First line – 0 мм, изписва се съгласно стандарта за библиографско описание, номерирана с арабски цифри, без съкращения на имената в текста. Цитиранията в текста се означават с цифра, заградена в квадратни скоби – [ ].

**Фигури/таблици/графики/диаграми/формули и др.** – поместват се интегрирани в текста, да има под тях номерация и наименование (Times New Roman 10, Подравняване: центрирано CENTERED, почернен BOLD).

**Заглавие в превод на английски език –** поставя се през два реда след ключовите думи на български език. Същите правила за форматиране.

**Имена на автора на латиница**. Заглавието и имената на автора се разполагат както в образеца на български език през 1 празен ред.

**Резюмето и ключови думи на английски език се оформят по** същите правила за форматиране, както в образеца на български език. Страниците не се номерират.

1. Постройка на научната разработка:
* УВОД – ПОСТАНОВКА И ОБОСНОВКА НА ПРОБЛЕМА
* ИЗЛОЖЕНИЕ
* ЗАКЛЮЧЕНИЕ
* ЛИТЕРАТУРА
* ПРИЛОЖЕНИЯ
1. Материалите да не са били публикувани в списания и сборници от други конференции и конгреси!
2. Публикациите да бъдат изчистени от смислови, печатни и пунктуационни грешки.